Филозофски факултет у Нишу

Наставно-научном већу

**Предмет:** Предлог измена и допуна Одлуке о начину распоређивања стипендиста Фонда за младе таленте Републике Србије по програму стручне праксе „Таленти у јавном сектору”

Уважени чланови Наставно-научног већа,

Предлажем да се усвоје измене и допуне Одлуке о начину распоређивања стипендиста Фонда за младе таленте Републике Србије по програму стручне праксе „Таленти у јавном сектору” како би се олакшао процес ангажовања и реализације ове стручне праксе.

Наиме, током реализације Програма стручне праксе увидели смо да постоје неки елементи које треба ближе дефинисати или кориговати, па се приступило изменама и допунама постојеће Одлуке.

Прва промена је техничке природе и везана је за омогућавање реализације стручне праксе и након завршених мастер академских студија, чије је стипендирање кренуло пре неколико година.

Уз то, детаљније су дефинисане обавезе ментора и додат је нови захтев Фонда за младе таленте да ментори попуњавају и потписују Потврду о обављеном стручном усавршавању.

Додата су два нова документа – Молба за реализацију стручне праксе и Изјава о прихватању менторства.

Техничке корекције извршене су и у обрасцима за план рада, као и извештај након реализације обавезног тромесечног периода реализације праксе, односно завршног извештаја.

С поштовањем,

\_\_\_\_\_\_\_\_\_\_\_\_\_\_\_\_\_\_\_\_\_

Проф. др Иван Јовановић

Продекан за међународну и међуинституционалну сарадњу